### Resume

Principperne for overførsel af mer- og mindreforbrug mellem budgetår fremgår af [adresse] økonomistyringsprincipper. Med udgangspunkt heri har udvalgene anmodet om overførsel af drifts- og anlægsmidler fra 2022 til 2023. Der søges om overførsel af i alt 465,5 mio. kr. vedr. drift, anlæg, lån og grundkapitalindskud. Desuden er der for de enkelte udvalgsområder opgjort merudgifter i 2. halvår 2022 som følge af corona samt merudgifter på drift i 2022 som følge [adresse] og de øgede energipriser. Merudgifterne i 2022 søges kompenseret med 3,9 mio. kr. som følge af corona, 14,6 mio. kr. som følge af [adresse] og 9,2 mio. som følge af de øgede energipriser. Merudgifterne foreslås finansieret af puljebeløb v/Økonomiudvalget.

### Sagsfremstilling

Denne sag omhandler overførsel af drifts- og anlægsmidler fra 2022 til 2023 for samtlige udvalgsområder. Udvalgenes overførselsanmodninger tager udgangspunkt i de politisk vedtagne principper for overførsel mellem budgetår. Sagen er udarbejdet på baggrund af udvalgenes overførselsanmodninger. De gældende regler for overførselsadgang er beskrevet i bilaget.

Overførsel af driftsmidler fra 2022 til 2023

Vedr. serviceudgifter:

På baggrund af de gældende regler for overførsel anmoder udvalgene om overførsel af i alt 146,6 mio. kr. vedr. serviceudgifter. Heraf vedrører 16,0 mio. kr. pengeposer og 130,6 mio. kr. øvrige konti udenfor pengeposer jf. gældende regler. Fordelingen af overførsler pr. fagudvalg fremgår af opgørelsen i bilaget (opgørelse i hovedtal). I overførselsbeløbet på 130,6 mio. kr. vedr. øvrige konti udenfor pengeposer er indeholdt de afsatte puljebeløb vedr. Covid-19 v/Økonomiudvalget på i alt 12,7 mio. kr. og det afsatte puljebeløb vedr. [adresse] på 5,7 mio. kr. jf. særskilt afsnit.

På Økonomiudvalgets område anmodes der om ekstraordinær overførsel af pengeposer ud over de gældende 4% vedr. Den Centrale rengøringsenhed. Beløbet udgør 4,5 mio. kr., der søges overført til imødegåelse af kommende udbud.

Udvalget for Lokalsamfund og Nærdemokrati anmoder ekstraordinært om overførsel af pengeposemidler udover de gældende 4 pct. Beløbet udgør 2 mio. kr., der. søges overført til færdiggørelse af igangsatte, borgerdrevne projekter.

Specifikation af de enkelte udvalgs anmodninger om overførsler på drift fremgår af udvalgenes overførselssager.

Det bemærkes, at Seniorområdet har genereret en samlet gæld indenfor pengeposerne i 2022, og at der er igangsat en analyse/udredning vedr. merforbruget. Denne gæld kan evt. sættes hel eller delvis i bero i 2023, så udvalget får mulighed for at etablere en hensigtsmæssig genopretningsplan.

Vedr. brugerfinansieret område og overførselsudgifter:

På det brugerfinansierede område søges ikke om overførsel af driftsmidler.

Vedr. overførselsudgifter søger Børne- og Familieudvalget om overførsel af et mindreforbrug på 5,8 mio. kr. vedr. Sprogcentret, hvor der er overførselsadgang af mer- og mindreforbrug.

Overførsel af anlægsmidler fra 2022 til 2023

Vedr. anlæg søges overført rådighedsbeløb på netto 308,4 mio. kr. Heraf vedrører 21,5 mio. kr. det brugerfinansierede område. Brutto udgør overførslerne på anlæg 440,7 mio. kr. i udgift og 132,3 mio. kr. i indtægt. Fordelingen af overførsler pr. fagudvalg fremgår af opgørelsen i bilaget (opgørelse i hovedtal). Specifikation af de enkelte udvalgs overførsler vedr. anlæg fremgår af bilag med opgørelse for hvert udvalgsområde.

Der søges om ændring af anlægsbevilling for anlægsprojekter jf. bilag. Ændring af anlægsbevillinger udgør netto -1,465 mio. kr. Ændringen er bl.a. en konsekvens af justering af anlægsbevillinger i f.t. afsat rådighedsbeløb samt en flytning mellem projekter, hvor der tidligere er meddelt anlægsbevilling.

Overførsel vedr. konto 7 og 8

Der søges overført låneoptagelse på [adresse] mio. kr. i indtægt. Beløbet overføres som følge af overførsel af rådighedsløb vedr. RCV, hvor der er budgetlagt med 100 pct. låneoptagelse samt vedr. ældre- og plejeboliger, hvor der er budgetlagt med henholdsvis 88, 91 eller 100% låneoptagelse.

Vedr. indskud i Landsbyggefonden søges restbudgettet i 2022 på 26,3 mio. kr. overført til 2023.

Samlet overførsel fra 2022 til 2023

De samlede overførsler til 2023 udgør i alt netto 465,5 mio. kr. Bilaget indeholder en samlet opgørelse i hovedtal med overførslerne opdelt på drift, anlæg og konto 7 og 8 samt specifikation pr. udvalgsområde vedr. anlæg.

![](data:image/png;base64...)

Tabel 1: Overførsler i alt

Sammenligning af overførsler 2021/2022 og 2022/2023

Nedenstående tabel viser overførslerne fra overførselssag 2021/2022 sammenholdt med overførslerne i denne sag.

![](data:image/png;base64...)

Tabel 2: Sammenligning af overførsler 2021/2022 og 2022/2023

Som det fremgår af opgørelsen, er der et fald i overførslerne vedr. drift på -84,3 mio. kr., hvor serviceudgifterne falder med -87,7 mio. kr. og Sprogskolen stiger med 3,4 mio. kr. Dvs. at der i 2022 er forbrugt af overførslerne fra 2021. Samlet overføres vedr. drift 152,4 mio. kr. fra 2022 til 2023. Hvis overførsel af driftsmidler resulterer i et øget forbrug i 2023, kan det medføre en overskridelse af [adresse] serviceudgiftsramme i 2023. Der er i budget 2023 ingen afsat ”bufferpulje” til imødegåelse af overførsler mellem år, da puljen blev nulstillet jf. budgetforliget for budget 2023.

På anlæg stiger overførslerne med netto 46,3 mio. kr., men den procentvise overførsel i forhold til korrigeret nettobudget er faldet fra 35,8 pct. i sidste års overførselssag til 32,5 pct. i år. Anlægsoverførslerne er bl.a. et udtryk for udskudte projekter pga. prisstigninger, længere leveringstider og overophedning af markedet.

Forskellen vedr. konto 7 og 8 skyldes en lavere overførsel af lånoptagelse.

Kompensation af udvalgenes mer-og mindreudgifter i 2. halvår 2022 som følge af corona

Der blev i forbindelse med halvårsregnskab 2022 givet kompensation for merudgifter i 1. halvår 2022 som følge af corona. Kompensationen blev givet til udgifter af tværgående karakter samt nettomerudgifter til rengøring, testkapacitet, opsporing og isolationsfaciliteter. Udvalgene fik kompenseret 8,3 mio. kr. finansieret af midlerne fra staten i 2022.

I overførslerne vedr. Økonomiudvalgets område indgår restbeløb af de afsatte puljer vedr. corona på i alt 12,7 mio.kr. Puljerne består af flg.:

* Restmidler fra Statens kompensation i 2022: 4,4 mio. kr.
* [adresse] egen afsatte corona pulje: 6,1 mio. kr.
* Pulje afsat til dækning bredt i kommunen, herunder foreninger: 2,2 mio. kr.

I forbindelse med overførselssagen er der for de enkelte udvalgsområder opgjort mer- og mindreudgifter i 2. halvår 2022 som følge af corona. Udgifterne, der er opgjort efter de samme kriterier som ved 1. halvår 2022, udgør i alt 2,7 mio. kr., der søges kompenseret via coronapuljerne. Desuden har kantinen gennem de seneste år opbygget et underskud på 1,1 mio. kr. som følge af coronasituationen. Dette underskud søges også kompenseret via coronapuljerne.

Der resterer herefter 8,8 mio. kr. i coronapuljerne. Disse midler foreslås anvendt til medfinansiering af merudgifterne vedr. [adresse] jf. særskilt afsnit.

Kompensation af udvalgenes merudgifter i 2022 som følge af stigende energipriser

Energikrisen har betydet væsentlige prisstigninger og udfordringer med at få budgetterne i 2022 til at række. Økonomiudvalget har tidligere tilkendegivet, at der, hvor enderne ikke har kunnet mødes trods løsningsforslag og tilpasninger, vil der være et sikkerhedsnet, samt at merudgifterne opgøres og håndteres i forbindelse med regnskabet for 2022. Tilbagemeldingen fra de enkelte udvalgsområder viser, at der er en ikke håndteret merudgift i 2022 på 9,2 mio. kr. som følge af de stigende energipriser.

I forbindelse med halvårsregnskab 2022 blev kompensation for prisstigninger på 53,2 mio. kr. fra Økonomiaftalen samlet i en inflationspulje på anlæg v/Økonomiudvalget som værn mod prisstigninger på anlægsområdet. Heraf er udmøntet og reserveret i alt 43,7 mio. kr. til konkrete anlægsprojekter jf. Byrådet 23. november 2022, pkt. 196. Der resterer således 9,5 mio. kr. i puljen. Merudgiften på 9,2 mio. kr. som følge af de stigende energipriser foreslås finansieret af inflationspuljen. Af det resterende udisponerede beløb i inflationspuljen på 0,3 mio. kr. foreslås 0,1 mio. kr. anvendt til medfinansiering af merudgifterne vedr. [adresse] jf. særskilt afsnit og 0,2 mio. kr. forslås reserveret til værnemidler i 2023, da kommunen stadig står med en opgave vedr. håndsprit og værnemidler.

Udover de opgjorte merudgifter vedr. energi på 9,2 mio. kr. har kommunens budgetområder i 2022 været påvirket direkte og indirekte af prisstigninger. Det gælder bla. for Kollektiv trafik, som har en øget udgift på 8,2 mio. kr. forårsaget af stigende priser på brændsel. På samme vis vil udefrakommende opkrævninger/takster på Seniorområdet, Børne- og Familieudvalgets område m.v. også være påvirket af de stigende priser på både energi og øvrige områder. Dette er ikke medtaget i ovenstående håndtering af stigende energipriser i 2022, ligesom selvejende institutioner ikke er medtaget. Det betyder, at det skal håndteres indenfor det enkelte udvalgs ramme.

Kompensation af udvalgenes merudgifter i 2022 som følge af [adresse]

Som en del af økonomiaftalen blev der i forbindelse med halvårsregnskab 2022 givet et tilskud til kommunerne til dækning af merudgifter som følge af [adresse]. Tilskuddet var opgjort på baggrund af kommunernes samlede indmeldte merudgifter pr. 30. april 2022. [adresse] andel af tilskuddet udgjorde 4,7 mio. kr., der blev afsat som en pulje v/Økonomiudvalget med henblik på kompensation til udvalgene på baggrund af de opgjorte merudgifter i 2022. Desuden afsatte Vejle Kommune yderligere 1 mio. kr. i puljen, så den samlet udgør 5,7 mio. kr.

Udvalgenes merudgifter i 2022 som følge af [adresse] er opgjort til i alt 14,6 mio. kr. Det indstilles, at beløbet kompenseres i 2023 og at udgiften finansieres af den afsatte Ukraine-pulje på 5,7 mio. kr. samt af det resterende beløb i coronapuljerne på 8,8 mio. kr. og 0,1 mio. kr. af restbeløbet i inflationspuljen vedr. anlæg.

Det er endnu uafklaret, hvorvidt kommunerne får yderligere kompensation for merudgifter til [adresse] i perioden maj-december 2022. Regeringen har tidligere tilkendegivet, at være indstillet på dækning af kommunernes merudgifter under ét. Den eventuelle resterende kompensation må forventes at indgå i den kommende økonomiaftale for 2024 som en midtvejsregulering i 2023.

### Økonomi

De bevillingsmæssige konsekvenser af de beskrevne overførsler fra 2022 til 2023 samt ændring af anlægsbevillinger fremgår af nedenstående bevillingsskemaer.

![](data:image/png;base64...)

Tabel 3: sagens økonomiske konsekvenser

![](data:image/png;base64...)

Tabel 4: sagens økonomiske konsekvenser

De bevillingsmæssige konsekvenser vedr. kompensation af coronaudgifter i 2. halvår 2022, merudgifter i 2022 som følge af de øgede energipriser og [adresse] fremgår af nedenstående bevillingsskema og specifikation i bilag.

![](data:image/png;base64...)

Tabel 5: sagens økonomiske konsekvenser

Opsummering af de bevillingsmæssige konsekvenser

Tabel 3 og 4:

Sagen medfører, at der overføres 465,5 mio. kr. fra 2022 til 2023 på baggrund af udvalgenes overførselsanmodninger. Overførslerne på i alt 465,5 mio. kr. medfører en tillægsbevilling i 2023, der finansieres af kassen under henvisning til mindreforbruget i 2022, hvor beløbet er tilfaldet kassen. Der foretages ændring af anlægsbevillinger med -0,106 mio. kr. i nedsættelse af udgift og -1,359 mio. kr. i forøgelse af indtægt jf. bilag til sagen.

Tabel 5:

Desuden medfører sagen, at der bevilges flg. jf. specifikation i bilag 5:

* 3,860 mio. kr. i 2023 til dækning af udvalgenes coronaudgifter i 2. halvår 2022. Beløbet finansieres af de afsatte Coronapuljer på i alt 12,7 mio. kr.
* 9,176 mio. kr. i 2023 til dækning af merudgifter på drift i 2022 som følge af de øgede energipriser. Beløbet finansieres af inflationspuljen på anlæg, hvor der resterer 9,480 mio. kr.
* 14,652 mio. kr. i 2023 til dækning af merudgifter i 2022 som følge af [adresse]. Beløbet finansieres af den afsatte Ukrainepulje på 5,729 mio. kr., rest i [adresse] på 8,819 mio. kr. og 0,104 af restbeløbet i inflationspuljen på anlæg.

Det resterende udisponerede beløb i inflationspuljen på 0,2 mio. kr. reserveres til værnemidler i 2023, da kommunen stadig står med en opgave vedr. håndsprit og værnemidler.

Puljerne v/Økonomiudvalget vedr. corona, [adresse] og inflationspuljen på anlæg er dermed opbrugt.

### Sagens videre forløb

Sagen skal behandles af Økonomiudvalget og Byrådet.

### Historik

Kommunaldirektøren indstiller, 20. marts 2023, pkt. 61:

|  |
| --- |
| at overførslerne fra 2022 til 2023 vedr. drift, anlæg og finansiering på i alt 465,519 mio. kr. godkendes jf. bevillingsskema under afsnittet økonomi og specifikation i bilag 2 og 3,  at ændring af anlægsbevillinger med netto -1,465 mio. kr. godkendes jf. specifikation i bilag 4,  at de bevillingsmæssige konsekvenser vedr. kompensation af coronaudgifter i 2. halvår 2022 samt kompensation af merudgifter i 2022 som følge af [adresse] og de øgede energipriser godkendes jf. bevillingsskema under afsnittet økonomi og specifikation i bilag 5,  at Økonomiudvalget tager stilling til, om [adresse] overførsel af merforbrug (indenfor pengepose) skal sættes i bero i 2023, og  at Økonomiudvalget tages stilling til, om restbudgettet på skattefinansieret drift i 2022 på 44,7 mio. kr. evt. skal afsættes i 2023-budgettet. |

Beslutning fra Økonomiudvalget, 20. marts 2023, pkt. 61:

Anbefales, dog således at de to sidste bullets erstattes af følgende bullets:

* at den oparbejdede gæld på seniorområdet (indenfor pengeposen) sættes i bero i 2023 – således der ikke skal afdrages i indeværende år.
* at Seniorudvalget udarbejder en genopretningsplan i forbindelse med 1. kvartalsopfølgning, som giver ØU indblik i, hvordan udvalget vil kunne overholde budgettet (ekskl. gældsafdrag), og
* at der fsva. restbudgettet på drift i 2022 afsættes en reservepulje i 2023 svarende til overskuddet på drift i 2022 på 44,7 mio. kr., som kan afhjælpe udfordringer i 2023.

Administrativ tilføjelse som følge af Økonomiudvalgets beslutning:

![](data:image/png;base64...)

Opsummering af de bevillingsmæssige konsekvenser:

Der afsættes en reservepulje på 44,7 mio. kr. til afhjælpning af udfordringer i 2023. Beløbet finansieres af kassen under henvisning til overskuddet på drift i 2022, hvor beløbet er tilfaldet kassen.

### Beslutning

Borgmester Ove Jensen fremsatte følgende ændringsforslag:

At sidste bullet fra ØU´s indstilling ”at der fsva. restbudgettet på drift i 2022 afsættes en reservepulje i 2023 svarende til overskuddet på drift i 2022 på 44,7 mio. kr., som kan afhjælpe udfordringer i 2023” erstattes af følgende bullets:

* at der fsva. restbudgettet på drift i 2022 afsættes en reservepulje i 2023 svarende til overskuddet på drift i 2022 på 44,7 mio. kr., som kan afhjælpe udfordringer i 2023, heraf udmøntes 9 mio. kr. til Børne- og Familieudvalget, 9 mio. kr. til Voksenudvalget og 14 mio. kr. til Seniorudvalget, for at afbøde budgetudfordringerne i 2023. Det resterende beløb på 12,7 mio. kr. afsættes som en reservepulje under Økonomiudvalget,
* at Central Økonomi inden økonomiforhandlingerne analyserer velfærdsområdernes budget med henblik på, at der foreligger et detaljeret overblik over budgetudfordringerne, og
* at Central Økonomi har skærpet opmærksomhed på forvaltningernes budgetopfølgninger, herunder muligheden for fremtidig bedre digital understøttelse.

Ændringsforslaget blev godkendt.

Hovedforslaget med ændringsforslaget blev herefter godkendt.